《感寓 其三十二》
明代·朱诚泳

吾闻古圣君，而惟饭土簋。仲尼大圣人，饮蔬食饮水。

箪瓢困颜大，至乐谁能拟。曾参亦可人，恒饥宁愿仕。

嗟嗟后世人，口腹斗珍美。万钱充一箸，豪奢浩无纪。

烹羔宰肥牛，杯盘动盈几。太仓日五升，何如安汝止。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。